Analiză Washington Post: Loviturile israeliene din Liban, cele mai intense și mai ucigătoare din ultimii 20 de ani
Timp de 10 zile, Israelul a declanșat o campanie aeriană neîncetată asupra Libanului, lovind peste 3.600 de ținte care au legătură cu mișcarea șiită libaneză proiraniană Hezbollah înainte de o ofensivă terestră, potrivit declarațiilor armatei israeliene (IDF). „În afară de Gaza, aceasta este cea mai intensă campanie aeriană de care avem cunoștință în ultimii douăzeci de ani”, a declarat Emily Tripp, director al Airwars, un monitor britanic al conflictelor, citat de The Washington Post.